b'\n_START_ARTICLE_\nHosios Lukas\n_START_SECTION_\nZgodovina\n_START_PARAGRAPH_\nSamostan Hosios Lukas stoji na slikovitem kraju na pobo\xc4\x8dju gore Helikon. Ustanovljen je bil v za\xc4\x8detku 10. stoletja. Ustanovil ga je pu\xc5\xa1\xc4\x8davnik, \xc4\x8dastiti (gr\xc5\xa1ko hosios) Luka (gr\xc5\xa1ko Lukas), \xc4\x8digar relikvije od tedaj hranijo v samostanu. Pu\xc5\xa1\xc4\x8davnik (ne evangelist, ki je umrl 7. februarja 953) je bil znan po tem, da je napovedal, da bo rimski cesar osvojil Kreto. Bilo bi jasno, \xc4\x8de se je skliceval na Romana I., cesarja v tistem \xc4\x8dasu, vendar pa je otok dejansko zavzel Nikifor Fokas za Romanom II. Menijo, da je bila med njegovo vladavino (959\xe2\x80\x93963) zgrajena samostanska cerkev, posve\xc4\x8dena Teotokos (Panagiji, gr\xc5\xa1ko \xce\xa0\xce\xb1\xce\xbd\xce\xb1\xce\xb3\xce\xaf\xce\xb1)  Bo\xc5\xbeji materi._NEWLINE_Glavno sveti\xc5\xa1\xc4\x8de samostana je grob sv. Luke Heladskega, ki je bil prvotno ob vhodu, pozneje pa so ga postavili na sti\xc4\x8di\xc5\xa1\xc4\x8de dveh cerkva. Glavni vir prihodkov samostana (vklju\xc4\x8dno sredstev, potrebnih za gradnjo) so bile omenjene relikvije svetega Luke in exuded myron, neke vrste odi\xc5\xa1avljeno olje, ki je imelo \xc4\x8dude\xc5\xbene zdravilne u\xc4\x8dinke. Romarje so v upanju na \xc4\x8dude\xc5\xbeno pomo\xc4\x8d spodbujali, da so spali ob strani sve\xc4\x8denikovega groba, da bi njihovo telo vsrkalo \xc4\x8dude\xc5\xbeno olje s pomo\xc4\x8djo (obredne) inkubacije. Mozaiki okoli grobnice ne predstavljajo le sv. Luke, ampak tudi hegemona Filoteja, ki daruje model novozgrajene cerkve, posve\xc4\x8dene svetniku.\n_START_SECTION_\nArhitektura\n_START_PARAGRAPH_\nCerkev Bo\xc5\xbeje matere je najstarej\xc5\xa1a v kompleksu in je edina znana cerkev, za katero z gotovostjo trdijo, da je bila zgrajena v celinski Gr\xc4\x8diji v 10. stoletju.  Zgradba osrednjega dela tipa ima obliko paralelograma in je najstarej\xc5\xa1a cerkev v tlorisu gr\xc5\xa1kega kri\xc5\xbea v dr\xc5\xbeavi; njen tloris je podoben cerkvi (danes d\xc5\xbeamiji) Fenari Isa v Carigradu. Zidovi so iz me\xc5\xa1anice opeke, kamna in marmorja in prikazujejo neobi\xc4\x8dajne psevdoarabske vzorce.\n_START_SECTION_\nMarijina cerkev\n_START_PARAGRAPH_\nNajstarej\xc5\xa1a stavba samostana je bila cerkev sv. Barbare (zdaj posve\xc4\x8dena Devici Mariji). Zgrajena je bila leta 946\xe2\x80\x93955 z denarjem tebanskega stratega. Ob narteksu je grobnica svetnika Luke. Med poznej\xc5\xa1imi rekonstrukcijami cerkvene zgradbe je postala del katolikona (ob njej njena ju\xc5\xbena stran)._NEWLINE_Do gradnje nove cerkve je bila katolikon (glavna samostanska cerkev). Tloris je gr\xc5\xa1ki kri\xc5\xbe, vrisan v kvadratni zgradbi, z devetimi oboki, dodatkom narteksa in sveti\xc5\xa1\xc4\x8dem s tremi apsidami in oltarno steno. Kupola je majhna in na visokih pendentivih. V bobnu kupole je osem dvodelnih oken, okra\xc5\xa1enih z marmornimi vstavki s cvetli\xc4\x8dnimi reliefi. Samo boben krasijo kiparski elementi \xe2\x80\x93 gravirani kri\xc5\xbei, listje in arabsko okrasje._NEWLINE_Cerkvene freske so iz XI.\xe2\x80\x93XII. stoletja (v obokanem prehodu k oltarju \xe2\x80\x93 sv. Ignacij, Feofor in Polikarp, v severni polovici loka diakonika sveti Haralampi, Leo Kata Sofronij) in freska iz X. stoletja s podobo Jo\xc5\xa1ue v pogovoru z nadangelom Mihaelom (odkrita med restavratorskimi deli leta 1964).  Lik nadangela ni ohranjen, je pa bil opredeljen na podlagi svetopisemskih dogodkov, ki obdajajo sliko. V stebru poleg oltarne pregrade dekorativni friz obdaja izgubljen lik Jezusa Kristusa.\n_START_SECTION_\nCerkev sv. Luke (katolikon)\n_START_PARAGRAPH_\nOb starej\xc5\xa1i cerkvi je bila okoli leta 1011\xe2\x80\x9312 dodana ve\xc4\x8dja samostanska cerkev ali katolikon, za gradnjo katere naj bi bil zaslu\xc5\xbeen Konstantin IX. Monomah. To je najzgodnej\xc5\xa1a osrednja cerkev s kupolo na oktagonu z osmimi stebri okoli osrednje ladje (naos). Polkro\xc5\xbena kupola (brez bobna) po\xc4\x8diva na \xc5\xa1tirih trompah, ki omogo\xc4\x8dajo postopen prehod iz osmerokotne osnove pod kupolo na kvadratno obliko zidov, ki jo nosijo.  Srednja kocka cerkve je obdana z galerijami in kapelami na vseh \xc5\xa1tirih straneh._NEWLINE_Kupola cerkve ima premer devet metrov in je nastala pod vplivom armenske arhitekture. V bobnu kupole je 16 majhnih oken. Prezbiterij pokriva manj\xc5\xa1a kupola. Ni\xc5\xbeji del notranjih sten templja je prekrit z marmornimi plo\xc5\xa1\xc4\x8dami._NEWLINE_Center je \xc5\xa1e naprej osredji obok naosa, tukaj z veliko kupolo nad trompami. Kraki kri\xc5\xbea so precej kraj\xc5\xa1i od premera kupole, tisti na vzhodu je preoblikovan v kupolast obok pred poligonalno apsido. Na zahodu je narteks z galerijo, mozaiki katolikona \xe2\x80\x93 do nivoja kapitelov marmorna obloga, mozaiki na nivoju svodov, kupola \xe2\x80\x93 pantokrator, apsida \xe2\x80\x93 Marija z detetom na prestolu, kupolast obok \xe2\x80\x93 pentekost, mozaiki trompov \xe2\x80\x93 narativne scene \xc5\xa1tirih velikih praznikov, narteks \xe2\x80\x93 ciklus pasijona, luneta \xe2\x80\x93 pantokrator, obok \xe2\x80\x93 Mati bo\xc5\xbeja, Janez Krstnik in arhangeli, narativne scene \xe2\x80\x93 zlato ozadje, splo\xc5\xa1ni liki, grafizem. Na razpelu je zvita stilizirana linija Kristusovega telesa. Cerkev ima tudi mozai\xc4\x8dni cesarski portret Konstantina in Jelene, ki je posve\xc4\x8den odkritju pravega kri\xc5\xbea. Kripta je prav tako poslikana s freskami \xe2\x80\x93 ciklus pasijona, v primerjavi z narteksom je tu scenografija z realnim ozadjem._NEWLINE_Za gradnjo cerkve so uporabili material ru\xc5\xa1evin starodavnega Demetrinega templja, ki je bil v bli\xc5\xbeini. Fasada je narejena iz kamna, podno\xc5\xbeje iz kvadratne opeke in ima \xc5\xa1tevilna okna v obliki dvojnih in trojnih lokov, lo\xc4\x8denih s stebri. Fasada je okra\xc5\xa1ena z reliefi iz marmornih vlo\xc5\xbekov. V oknu lunet nad glavnim vhodom je freska \xc2\xbbprerokba sv. Luke\xc2\xab\xc2\xa0(umre obdan z meni\xc5\xa1kimi brati, nad njim so angeli, pripravljeni, da sprejmejo njegovo du\xc5\xa1o, v postelji osem ka\xc4\x8d simbolizira demone), luneta okna nad stranskimi vrati je bila tudi okra\xc5\xa1ena s freskami, ki so mo\xc4\x8dno po\xc5\xa1kodovane._NEWLINE_Struktura vklju\xc4\x8duje krstilnico, ki je na zahodu desne stranske ladje in zakristije, ki meji na apsido, desno od oltarja._NEWLINE_Hosios Lukas je najve\xc4\x8dji od treh samostanov iz srednjega bizantinskega obdobja Gr\xc4\x8dije in se razlikuje od preostalih dveh, Nea Moni in Dafni, saj je posve\xc4\x8den samo enemu, in to vojnemu svetniku. Prero\xc5\xa1tvo sv. Luke o ponovnem osvajanju Krete je poudarjeno z likom vojskovodje z imenom Jozue, ki je bil zgled za "verske vojake" na zunanjem zidu cerkve.\n_START_SECTION_\nOkras\n_START_PARAGRAPH_\nV katolikonu so najbolje ohranjeni mozaiki iz obdobja bizantinsko-makedonske renesanse. Nekateri mozaiki manjkajo, na primer izvirna slika Kristusa Pantokratorja iz kupole ter liki arhangelov med zgornjimi okni. To pa ne zmanj\xc5\xa1uje njihove pomembnosti pri oblikovanju bizantinske umetnosti. Razen fresk so v cerkvi tudi razko\xc5\xa1ne rezbarije, pozlate, zidne slike, mozaiki, pa tudi redke ikone, sve\xc4\x8dniki in oltarni svileni zastori. Samo nekateri od teh predmetov so na svojem izvirnem kraju, preostali so razstavljeni po muzejih. V izvirni obliki katolikon od vseh dana\xc5\xa1njih cerkev najbolje prikazuje cerkveno notranjost v prvih stoletjih po ikonoklazmu.'